Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 204/03)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: 67

1. Medlemsstatens ansvarlige myndighed

Navn: Subdirección General de Denominaciones de Calidad y Relaciones Interprofesionales y Contractuales, Dirección General de Alimentación, Subsecretaría de Agricultura, Pesca y Alimentación del Ministerio de Agricultura, Pesca y Alimentación

Adresse: Po de la Infanta Isabel, 1, E-28071 Madrid

Tlf. (34) 913 47 53 94

Fax (34) 913 47 54 10.

2. Ansøgende sammenslutninger

2.1. Navn: Unión de Cooperativas Agrarias de Valencia

Adresse: Caballeroa, 26, E-46001 Valencia

Sammensætning: Producent/forarbejdningsvirksomhed (x) andet (x)

2.2. Navn: Asociación Valenciana de Agricultores (AVA-ASAJA)

Adresse: Jesús, 61, Entlo, E-46007 Valencia

Sammensætning: Producent/forarbejdningsvirksomhed (x) andet ( )

2.3. Navn: Unió de Llauradors-COAG

Adresse: Mar, 22-1o, E-46003 Valencia

Sammensætning: Producent/forarbejdningsvirksomhed (x) andet ( )

2.4. Navn: Federación Provincial de Agricultores de Castellón

Adresse: Concepción Arenal, 15, Entlo, E-12004 Castellón

Sammensætning: Producent/forarbejdningsvirksomhed (x) andet (x)

3. Produktets art: Kategori 1.6 - frugt, grøntsager og korn

4. Varespecifikation

4.1. Navn

"Cítricos Valencianos" eller "Cítrics Valencians"

4.2. Beskrivelse

Frugter fra appelsintræet (Citrus sinensis, L.), mandarintræet (Citrus reticultata Blanco) og citrontræet (Citrus limon L.).

Den beskyttede geografiske betegnelse "Cítricos Valencianos" anvendes på følgende citrusfrugter:

- appelsiner: navel-appelsiner og hvide appelsiner af de sorter og med de egenskaber, der angives i det følgende

- mandariner: satsumaer, klementiner og hybrider af de sorter og med de egenskaber, der angives i det følgende

- citroner: af de sorter og med de egenskaber, der angives i det følgende:

>TABELPOSITION>

Frugterne skal være udviklet på en sådan måde og have en sådan modenhedsgrad, at de efter transport, oplagring og pakning er tilpas friske, når bestemmelsesstedet nås. Citrusfrugterne med BGB-betegnelsen er klassificeret i kategorierne "Extra" og "I" i overensstemmelse med de gældende kvalitetsnormer.

Frugterne sælges i emballage, som er bestemt for levnedsmidler og godkendt af tilsynsrådet. Der anvendes kasser med et indhold på mellem 2,5 og 20 kg og net eller poser med et indhold på mellem 1 og 4 kg.

4.3. Geografisk område

Produktionsområdet for citrusfrugter med den beskyttede geografiske betegnelse "Cítricos Valencianos" dækker en række kommuner i provinserne Castellón, Valencia og Alicante og omfatter en nordsydgående kyststrækning samt dalområder omkring floderne længere inde i landet

4.4. Bevis for oprindelse

For at kunne være omfattet af den beskyttede geografiske betegnelse skal citrusfrugterne hidrøre fra jordlodder, der er opført i et særligt register, og de skal klargøres og pakkes i registrerede virksomheder. Tilsynsrådet for BGB'en fører følgende registre: a) et register over plantager og b) et register over virksomheder og lagre, der varetager klargøring og pakning.

Arbejdsgangene i virksomhederne er følgende: modtagelse, overførsel til klargøring, pakning og ekspedition.

Kvaliteten af det klargjorte produkt kontrolleres i pakkevirksomhederne af tilsynsrådet. I den forbindelse sammenholder man dokumenter med producenternes obligatoriske oplysninger med oplysningerne i klargørings- og pakkevirksomhedernes dokumenter.

4.5. Fremstillingsmetode

I den selvstyrende region Valencia dyrkes citrusfrugterne traditionelt intensivt med kunstvanding i plantager, hvor man foretrækker små træer, som kræver særlig pasning og derfor også et stort antal kvalificerede medarbejdere. Det faglige niveau hos den valencianske landmand og den store viden om dyrkningen og jordbundens egenskaber gør, at træerne er i perfekt stand, og at frugterne ligeledes udvikler sig som ønsket. Der anvendes grundstammer fra citrusfrugtsorter eller hybrider af disse, som er modstandsdygtige over for salt, kalk og de hyppigst forekommende sygdomme.

I forbindelse med klargøringen skal produktet beskyttes behørigt. Ved salg i emballage eller bulkgodssalg skal frugterne befinde sig i en udviklingsfase og have en modenhed, som er afpasset til bestemmelsesstedet. På ekspeditionstidspunktet skal citrusfrugterne have de egenskaber, der er typiske for sorten og opfylde kravene i den gældende lovgivning.

4.6. Tilknytning

Historisk

Af alle citrusfrugtområder i verden er det i den selvstyrende region Valencia, at dyrkningen af disse frugter går længst tilbage i tiden. Der findes meget gamle historiske vidnesbyrd om tilstedeværelsen af og kendskabet til dyrkningen af citrusfrugter i Valencia. Allerede Francesc Eiximenis (1340-1409) omtaler i sit værk "Regiment de la Cosa Pública" appelsinlundene og citronlundene, da han beskriver Valencias skønhed. Müntzer omtaler i sin rejsebeskrivelse fra Spanien og Portugal fra 1494 Valencia, som værende "fantastisk rig på appelsiner, citroner, cedrater og et utal af andre frugter" og tilføjer, at "de viser os byens frugtlund, som er rig på citrontræer, appelsintræer, cedrattræer og palmetræer". Lagunas oversættelse af Dioscorides "De Materia Medica" (1570) indeholder oplysninger om appelsiner og citroner, og det hedder heri, at "valencianerne kalder appelsiner for toronjas". Botanikeren Cabanilles taler allerede i slutningen af det 18. århundrede om "produktionen af kinesiske appelsiner på 4000 tahullas (1 tahulla = 11,18 ar), som giver større udbytte end andre sorter".

De første kommercielle plantager til produktion af citrusfrugter til friskkonsum finder man i slutningen af det 18. århundrede. Fra det tidspunkt er produktionen vokset til i dag at omfatte et areal på 94000 ha med appelsintræer, 65000 ha med mandarintræer og ca. 15000 ha med citrontræer. Denne udvikling har gjort det muligt at udvikle nogle meget specifikke dyrkningsteknikker, som er baseret på en optimal tilpasning af disse frugter til det lokale miljø og klima og derfor sikrer frugter af meget høj kvalitet.

Appelsindyrkningens betydning i den selvstyrende region Valencia fremgår bl.a. af, at der findes et "Museo de la Naranja" (appelsinmuseum) i Burriana (Castellón).

Naturmæssigt

Jordbunden i produktionsområdet er dannet ved aflejring fra de floder, der løber fra de omgivende bjerge og ud til sletterne ved kysten.

Citrusfrugterne er perfekt tilpasset middelhavsklimaet med varme somre og milde vintre. Produktionen er begrænset til de frostfrie kystområder og dale. I den selvstyrende region Valencia falder nedbørsmængderne, jo længere sydpå man kommer. I den nordlige del af Castellón er nedbøren ca. 450 mm og i den sydlige del af provinsen Alicante er den på under 300 mm. Den ringe nedbør og dens ujævne fordeling gør, at det er nødvendigt at anvende kunstvanding i produktionsområderne.

4.7. Kontrolinstans

Navn: Instituto de Calidad Alimentaria de la Comunidad Valenciana

Adresse: Plaza Polo de Bernabé, 8. bajo, E-46020 Valencia

Tlf. (34) 96 38 41 24; fax (34) 96 38 41 79.

E-post: instituto.calidad@agricultura.m400.gva.es

Instituto de Calidad Agroalimentaria, der er det kompetente organ for kvalitetsbetegnelser i den selvstyrende region Valencia, varetager midlertidigt kontrolfunktionerne i forbindelse med produktionen, indtil tilsynsrådet opfylder normen EN-45011.

4.8. Mærkning

De BGB-beskyttede citrusfrugter sælges udelukkende i emballage med en nummereret kontroletiket, som udstedes og kontrolleres af tilsynsrådet. På etiketterne angives obligatorisk: Indicación Geográfica Protegida "Cítricos Valencianos".

4.9. Krav i nationale bestemmelser

- lov 25/1970 af 2. december 1970 om vindyrkning, vin og alkohol

- dekret 835/1972 af 23. marts 1972 til gennemførelse af lov 25/1970

- bekendtgørelse af 25. januar 1994 om forholdet mellem den spanske lovgivning og forordning (EØF) nr. 2081/92 for så vidt angår oprindelsesbetegnelser og geografiske betegnelser for landbrugsprodukter og levnedsmidler

- Kongeligt dekret 1643/1999 af 22. oktober 1999 om proceduren for behandling af ansøgninger om optagelse i fællesskabsregistret over beskyttede oprindelsesbetegnelser og beskyttede geografiske betegnelser.

EF-nummer: G/ES/00152/2000.09.12

Dato for modtagelsen af den fuldstændige ansøgning: 26. januar 2001.